Sekolah Menengah Kebangsaan Agama Lati

**Sekolah Menengah Kebangsaan Agama Lati** atau nama ringkasnya *SMK (A) Lati*, merupakan sebuah Sekolah Menengah Kebangsaan Agama yang terletak di Jalan Hospital Lati. Sekolah ini merupakan **Sekolah Menengah Agama yang ke-55** ditubuhkan di Malaysia dan merupakan **Sekolah Agama yang ke-6** kelahiran *di negeri Cik Siti Wan Kembang (Kelantan).*

Pada tahun 2009, Sekolah Menengah Kebangsaan (A) Lati memiliki 235 pelajar lelaki dan 479 pelajar perempuan, menjadikan jumlah keseluruhan murid seramai 714 orang. Ia mempunyai seramai 56 orang guru.2009

## Sejarah
Peletakan batu asas **Sekolah Menengah Kebangsaan Agama Lati, Pasir Mas** telah disempurnakan oleh YAB Datuk Seri Najib Bin Haji Tun Abdul Razak iaitu Menteri Pendidikan Malaysia pada tahun 1998 dan pembinaannya bermula pada tahun 1999. Dalam tempoh 3 tahun pembinaannya maka tanggal **13 Januari 2002** bangunan ini dengan rasminya beroperasi dengan menerima 210 orang pelajar tingkatan satu.

Seterusnya pada bulan Februari pada tahun yang sama juga sekolah ini seterusnya telah menerima 69 orang pelajar tingkatan 4. Dengan kapasiti pelajar berjumlah 279 orang pelajar, sebanyak 7 buah kelas telah menempatkan pelajar tingkatan satu dan 2 buah kelas telah menempatkan pelajar tingkatan empat.

Pada peringkat awal operasinya, sekolah ini telah diterajui oleh Tuan Haji Ghazali Bin Abd Rahman yang menjawat jawatan sebagai Penolong Kanan Pentadbiran dan dibantu oleh Tuan Haji Jusoh Bin Omar sebagai Penolong Kanan HEM. Seterusnya tanggal 16 Mac 2002, Sekolah Menengah Kebangsaan Agama Lati telah menyambut kedatangan Pengetuanya yang sulung iaitu Tuan Haji Abd Rahman Bin Mahmood dan dengan ini bertambah mantaplah kepemimpinan yang ada di Sekolah Menengah Kebangsaan Agama Lati.

Dari setahun ke setahun bermula dari tahun 2002 dengan serba kekurangan, kini kelengkapan logistiknya telah bertambah dan secara keseluruhannya. Kini pada tahun 2005 keseluruhan pengurusan, guru-guru dan staf sokongan sekolah ini semakin bertambah dan operasinya berjalan semakin lancar sesuai dengan perubahan masa yang berlaku.

Para pelajar tingkatan 5 sekolah ini *buat kali pertamanya telah menduduki Peperiksaan Sijil Pelajaran Malaysia dalam tahun 2003* dan hasilnya pada tahun 2004 kejayaan yang sangat baik telah dicapai oleh pelajar- pelajar ini. Keputusannya **1 ***pelajar memperoleh*** 11A**, **2 ***orang pelajar* *memperoleh* **10A** dan masing- masing seorang memperoleh 9A dan 8A, dengan gred purata keseluruhannya ialah **3.48**. Seterusnya *pada tahun 2005 kejayaan dalam SPM* terus dijulang iaitu pelajar sekolah ini memperoleh gred purata keseluruhannya ialah **3.39** dan dijangkakan kejayaan dalam SPM akan diteruskan dari setahun ke setahun.

Begitu juga dalam pencapaian dalam peperiksaan Penilaian Menengah Rendah, *buat pertama kalinya pelajar sekolah ini menduduki peperiksaan pada tahun 2004* dan pelajar sekolah ini mencapai keputusan yang sangat baik iaitu seramai **15 ***orang pelajar* *memperoleh* **9A** dan **20 ***orang pelajar* *memperoleh* **8A** dengan gred purata keseluruhannya ialah **1.55**. Seterusnya *pada tahun 2005* kejayaan ini terus dicapai dalam *peperiksaan PMR* iaitu seramai **22 ***orang pelajar telah memperoleh* **9A** dan **34 orang pelajar** *memperoleh* **8A** dengan gred purata keseluruhanya ialah **1.39.**

Sementara itu dalam bidang **kokurikulum** yang pernah dicapai oleh warga sekolah ini ialah *pada tahun 2003* seorang pelajar sekolah ini telah mewakili negeri Kelantan ke **Perkhemahan Kadet Bomba** *peringkat kebangsaan* dan beberapa orang peserta kita telah menjadi **Naib Johan keseluruhan** dalam **pertandingan teokwando (ITF)** *negeri Kelantan.* Kejayaan ini terus dicapai oleh pelajar- pelajar sekolah ini *dalam tahun 2004*, antaranya ialah **Juara Koagama Jabatan Pendidikan Kelantan**, **Naib Johan Pertandingan Nasyid** *negeri Kelantan* dalam **Festival Nasyid** dan kemuncaknya dalam tahun ini seorang peserta perempuan sekolah ini memenangi **Naib Johan Tilawah al-Quran ***Peringkat Kebangsaan***.**

Dalam *tahun 2005* pula, pelajar- pelajar sekolah ini turut menempa kejayaan dalam beberapa bidang yang disertai antaranya, **Johan Cawangan Rantau Panjang** dan **Naib Johan Pertandingan Bola Jaring** *peringkat PPD Pasir Mas / Tumpat,* **Naib Johan Nasyid Kebangsaan (SLAD)**, **Naib Johan Kebangsaan** dalam **Pertandingan Syarahan Agama** *kategori lelaki dan perempuan Peringkat Kebangsaan*. Sekolah ini juga mensasarkan pada tahun 2006 pelajar- pelajar sekolah ini akan terus memperoleh kejayaan yang cemerlang dalam bidang kokurikulum. Kejayaan terkini dan masih menjadi kebanggaan warga SMK(A) Lati ialah apabila menduduki tempat **Ketiga Kebangsaan** dalam **pertandingan 3K ( Keselamatan, Keceriaan dan Kesihatan)** *pada tahun 2005*.

Dari segi penambahan pelajarnya, bermula dengan 279 orang pelajar pada tahun 2002 jumlahnya bertambah dari semasa ke semasa iaitu sejmlah 420 orang pelajar pada tahun 2003, 2004 sejumlah 519 orang pelajar dan pada tahun 2006 dianggarkan jumlah pelajar di sekolah ini ialah 671 orang yang merangkumi pelajar dari tingkatan satu hingga tingkatan 5. Ternyatalah, dengan kewujudan Sekolah Menengah Kebangsaan Agama Lati di daerah Pasir Mas sememangnya sangat dinanti- nantikan oleh masyarakat sekitar kerana secara tidak langsung kesan pembangunan di pekan Lati ini seumpama “*cendawan tumbuh selepas hujan*”.

Seterusnya kami yakin sekolah ini akan terus berkembang untuk mengisi kekosongan dalam penyediaan modal insan di negara kita.Pada *tahun 2007* SMKA LATI dinobatkan sebagai **Sekolah Cemerlang** oleh Kementerian Pelajaran Malaysia. 

Pada tahun *2013*, seramai **66** *orang pelajar memperoleh* **9A** dalam Penilaian Menengah Rendah. Manakala, dalam peperiksaan Sijil Pelajaran Malaysia, SMKA Lati turut melakar kecemerlangan dengan seramai **12** *orang pelajar memperoleh* **11A**, **10** *orang pelajar memperoleh* **10A**, dan **8** *orang pelajar memproleh* **9A. **Kejayaan ini sekaligus telah meletakkan SMKA Lati sebagai sekolah yang terbaik di daerah Pasir Mas dan tempat kelima terbaik di negeri Kelantan. Pada tahun *2014* dalam **Penilaian PT3,** seramai **23** *orang pelajar memperoleh* **11A**, **20** *orang pelajar memperoleh* **10A** dan **20** *orang pelajar memperoleh* **9A.**

## Lokasi
SMKA Lati telah dibina di Kampung Lati yang terletak dekat dengan Bandar Pasir Mas ( mengambil masa kira - kira 9 - 11 minit menggunakan kereta ) .

## Program Kebitaraan

* Kebitaraan Bahasa Arab
* Kebitaraan Nasyid

## Subjek Akademik

### Menengah Rendah ( Tingkatan 1 - Tingkatan 3 )

* Bahasa Melayu 
* Bahasa Inggeris 
* Matematik
* Sains
* Pendidikan Agama Islam
* Sejarah
* Geografi
* Kemahiran Hidup
* Reka Bentuk dan Teknologi
* Pendidikan Seni Visual
* Pendidikan Jasmani dan Kesihatan

* Bahasa Arab 

### Menengah Atas ( Tingkatan 4 danTingkatan 5 )

* Bahasa Melayu
* Bahasa Inggeris
* Matematik
* Matematik Tambahan
* Sejarah
* Biologi ( Biology)
* Kimia ( Chemistry )
* Fizik ( Physics )
* Bahasa Arab
* Ekonomi
* Prinsip Perakauanan
* Grafik Komunikasi Teknikal
*Pendidikan Seni Visual
* Pendidikan Syari'ah Islamiah
* Pendidikan Al - Quran dan Sunnah



## Kokurikulum

### Unit Beruniform

* Kadet Bomba dan Penyelamat
* Pasukan Bulan Sabit Merah
* Pengakap
* Persatuan Puteri Islam
* Kadet Remaja Sekolah
* Kadet Pertahanan Awam

### Kelab dan Persatuan

* Kelab Kerjaya
* Kelab Pusat Sumber Sekolah
* Kelab Setia / Rukun Negara
* Kelab Pencegahan Jenayah
* Kelab Pencinta Alam
* Kelab Pengguna
* Kelab Rakan Muda 
* Kelab Tahfiz
* Kelan Doktor Muda
* Persatuan Bahasa Melayu
* Persatuan Bahasa Inggeris
* Persatuan Bahasa Arab
* Persatuan Matematik
* Perstauan Sains
* Persatuan Pendidikan Islam
* Persatuan Sejarah / Geografi
* Persatuan Kemahiran Hidup
* Persatuan LKJ 

### Kelab Sukan Dan Permainan

* Bola Sepak
* Bola Tampar
* Sepak Takraw 
* Bola Jaring
* Ping Pong
* Badminton
* Bola Baling 
* Catur
* Indoor Games

### Badan - Badan Khas Pelajar

* Badan Dakwah dan Rohani ( BADAR )
* Pembimbing Rakan Sebaya ( PRS )
* Majlis Kepimpinan Pelajar (MPK )
* Lembaga Pusat Sumber Sekolah
* Lembaga Koperasi Sekolah

## Sistem Rumah
SMKA Lati mempunyai 4 rumah sukan , iaitu :

* Tariq Ibnu Ziyad ( Merah / TIZ ) Slogan : NOTHING IS IMPOSSIBLE
* Luqman Al - Hakim ( Hijau / LAH ) Slogan : NO PAIN , NO GAIN
* Ibrahim bin Adham ( Kuning / IBA ) Slogan : UNITED AND RISING
* Abu Ayyub Al - Ansari ( Biru / AAA )  Slogan : STRIVE FOR EXCELLENCE

## Pencapaian

* Sekolah Cemerlang
* Sekolah Kluster Kecemerlangan
*Antara sekolah yang mewakili Malaysia dalam TIMSS pada tahun 2018

## Alamat
:Sekolah Menengah Kebangsaan (A) Lati
:Jalan Hospital Lati 
:17000, Pasir Mas
:Kelantan, Malaysia
:Telefon =  6097902944
:Fax       = 6097922001



*